มีอะไรกับแฟนวันที่ 7 พ.ย. แฟนประจำเดือนมาวันแรกวันที่30ตุลา หมดวันที่6พ.ย. ใส่ถุงป้องกัน ใช้ที่ตรวจครรภ์แล้ว 5 ครั้ง ขีดเดียวทุกครั้ง ตอนนี้แฟนประจำเดือนยังไม่ม่ ตอนนี้ จะ 12 ธค แล้ว กังวลครับ ตรวจล่าสุด เมื่อ3วันที่แล้ว ผลคือขีดเดียว ควรกังวลมั้ยครับ
สวัสดีค่ะ หากประจำเดือนมาวันที่ 30 ต.ค. แล้วได้มีเพศสัมพันธ์วันที่ 7 พ.ย. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ โดยหากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18%หากในเดือน ธ.ค.นี้ ประจำเดือนยังไม่มา แต่ได้ตรวจหาการตั้งครรภ์อย่างถูกต้องแล้วเมื่อวันที่ 8 ธ.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ